Ukrajna megtiltja a turistáknak Csernobil látogatását | Külföldi hírek | Győr-Moson-Sopron - kisalfold.hu
Külföldi hírek > Ukrajna megtiltja a turistáknak Csernobil látogatását
Ukrajna megtiltja a turistáknak Csernobil látogatását
2011.06.27. 16:10
Az ukrán hatóságok egyelőre megtiltják a turistáknak, hogy a huszonöt évvel ezelőtti csernobili atomkatasztrófában fertőzötté vált területekre utazhassanak.
Jelenleg bíróság vizsgálja, engedélyezhetőek ezek az utazások - mondta el Arseni Finberg, a turizmusért felelős hivatal szóvivője vasárnap Kijevben.
A főügyészség tiltakozik az ukrán polgári védelmi minisztérium döntése ellen és a harminc kilométeres lezárt zóna megnyitását kéri a tömegturizmus számára. Az atomfertőzött területekre való utazás a 2012-es futball Európa-bajnokság vendégei számára is különleges programot jelentene.
Finberg becslései szerint egy-két hónapon belül kiderül, ismét megnyílhatnak-e a turisták előtt a lezárt területek. Az engedélyhez a titkosszolgálat, az egészségügyi minisztérium és a biztonsági hatóságok megállapodására van szükség, a bíróság hozza meg a végső döntést.
A tudósok, kutatók és újságírók számára továbbra is engedélyezik a műszaki látogatásokat. A zónában emberek ezrei élnek és dolgoznak ma is.
A nagy érdeklődés miatt az év elején nyitották meg a turizmus előtt a csernobili régiót.
Az atomerőmű négyes reaktorának 1986. április 26-án történt robbanása az energiaforrás békés felhasználása óta a legsúlyosabb következményekkel járó atomszerencsétlenség volt.
Egy felmérés szerint a japánok ellenzik a nukleáris reaktorok újraindítását
A japánok ellenzik a március 11-i földrengés és szökőár óta nem működő atomreaktorok újraindítását… Tovább olvasom